3. ΠΡΟΕΔΡΙΚΟΝ ΔΙΑΤΑΓΜΑ της 24/27 Φεβρ. 1934 (ΦΕΚ Α΄ 86) Περί εκτελέσεως του από 7 Οκτ. 1925 Ν.Δ/τος «περί εισπράξεως αξιών». Έχοντες υπόψη το από 7 Οκτ. 1925 Ν.Δ/μα «περί εισπράξεως αξιών» κυρωθέν δια του υπ’ αριθ. 3500 Νόμου «περί κυρώσεως Ν. Δ/τος περί εισπράξεως αξιών». Προτάσει των Ημετέρων επί της Συγκοινωνίας, των Οικονομικών και της Εθνικής Οικονομίας Υπουργών και μετά γνώμην του Συμβουλίου Επικρατείας υπ’ αριθ. 23/3/1930, απεφασίσαμεν και διατάσσομεν. Άρθρ.1.-Εις τα κατά το άρθρ. 5 του από 7 Οκτ. 1925 Ν. Δ/τος οριζόμενα ταχ. γραφεία γίνονται δεκταί προς είσπραξιν απαιτήσεις στηριζόμεναι επί των εξής δικαιογράφων ή εγγράφων. 1)Αποδείξεων εξοφλητικών εκδιδομένων υπό ωρισμένου δικαιούχου. 2)Διπλοτύπων συνδρομών εφημερίδων και περιοδικών. 3)Διπλοτύπων συνδρομών παντός είδους σωματείων και παντός εν γένει νομικού προσώπου. 4)Εμπορικών λογαριασμών και τιμολογίων. 5)Τοκομεριδίων και μερισματαποδείξεων. 6)Γραμματίων λαχείων, εγκεκριμένων δια Νόμου ή Δ/τος, μετά των λαχνών αυτών. 7)Παντός είδους ομολογιών κληρωθεισών εις το άρτιον ή μετά λαχνού. Οι ανωτέρω τίτλοι δέον να ώσιν νομίμως χαρτοσημασμένοι και εξωφλημένοι  παρά των αποστολέων δικαιούχων. Δια διαταγής του Υπουργού της Συγκοινωνίας δύναται ν’ ανασταλή η παραδοχή προς είσπραξιν ωρισμένων εκ των άνω τίτλων. Άρθρ.2.-Οι προς είσπραξιν τίτλοι δύνανται να συνοδεύωνται και υπό δικαιολογητικών εγγράφων ως και άλλων σημειώσεων σχετιζομένων όμως αυστηρώς με την εκπλήρωσιν της εντολής προς είσπραξιν. Άρθρ.3.-Ο αποστολεύς τίτλων προς είσπραξιν δύναται να ορίση όπως εν περιπτώσει μη εξοφλήσεως αυτών υπό του υποχρέου επιστραφώσιν ούτοι εις αυτόν ή παραδοθώσιν εις ωρισμένον πρόσωπον. Πάσα δαπάνη διά τινα των ανωτέρων ενεργειών προκαταβάλλεται υπό του αποστολέως. Άρθρ.4.-Οι φάκελλοι οι περιέχοντες τους τίτλους και τας υπηρεσιακάς καταστάσεις κλείονται επί παρουσία των αποστολέων ή αντιπροσώπων δεόντως εξουσιοδοτημένων και αποστέλλονται επί συστάσει. Σελ. 312 137-124 Άρθρ.5.-Οι αφικνούμενοι και περιέχοντες τίτλους προς είσπραξιν φάκελλοι, αποσφραγίζονται επί παρουσία δύο τουλάχιστον υπαλλήλων ή του αρμοδίου υπαλλήλου και ενός διανομέως και εν απουσία του τελευταίου ενώπιον μάρτυρος καλουμένου παρά του Υπαλλήλου. Εν περιπτώσει ασυμφωνίας μεταξύ του περιεχομένου ενός φακέλου και των εν τη συναπτομένη καταστάσει σημειώσεων, συντάσσεται πρωτόκολλον όπερ αποστέλλεται δια πρώτου ταχυδρομείου προς το γραφείον της αποστολής ίνα τούτο πληροφορήση τον αποστολέα. Η έλλειψις της καταστάσεως βεβαιούται ομοίως δια πρωτοκόλλου, εν ω αναγράφονται ακριβώς οι ληφθέντες τίτλοι. Άρθρ.6.-Η είσπραξις των τίτλων δέον να ενεργήται εφ’ όσον δεν υπάρχει δεδικαιολογημένον κώλυμα, την αυτήν ημέραν της αφίξεως, πλην των υπό προθεσμίαν, οίτινες εισπράττονται την ημέραν της λήξεως. Άρθρ.7.-Οι πληρωθέντες τίτλοι παραδίδονται προς τους οφειλέτας. Εάν δεν έχη δοθή υπό του αποστολέως ειδική εντολή προς άμεσον είσπραξιν ή προς άμεσον επιστροφήν ή προς παράδοσιν άνευ αναβολής εις ωρισμένον πρόσωπον, εκ δε της βραδύτητος δεν απειλείται κίνδυνος εκπτώτου ή άλλη επιζημία συνέπεια, δύναται το ταχ. Γραφείον του προορισμού να χορηγή εις τους οφειλέτας ανάλογον προθεσμίαν, ήτις εν ουδεμιά περιπτώσει δύναται να υπερβή τας τριάκοντα ημέρας. 22.Γ.θ.3 Είσπραξη αξιών Άρθρ.8.-Αι σχετικαί επιταγαί, δι’ ων αποστέλλονται εις τον αποστολέα τα εισπραχθέντα ποσά, αφαιρουμένων των κανονικών τελών ταχ. επιταγής του περί ου το στοιχείον δ΄ του άρθρ.6 του Ν.Δ/τος «περί εισπράξεως αξιών» τέλους ως και των τελών χαρτοσήμου (οσάκις τοιαύτα εγένοντο), δέον να εκδίδωνται τη αυτή ημέρα της εισπράξεως των τίτλων επ’ ονόματι των προς ους ανήκουσι τα εισπραχθέντα ποσά, να αποστέλλωνται δε δια πρώτου ταχυδρομείου προς τα οικεία ταχυδρομικά γραφεία επιστρεφομένων συγχρόνως τοις αποστολεύσιν, αν η περίπτωσις, και των αποδοτέων αυτοίς τίτλων. Το τέλος της επιταγής υπολογίζεται επί του υπολειπομένου μετά την αφαίρεσιν των εν τη προηγουμένη παραγράφω διαλαμβανομένων τελών ποσού. Αι προς πληρωμήν των εισπραχθέντων εκδιδόμεναι επιταγαί, υπόκεινται εις πάσας τας περί ταχυδρομικών επιταγών ισχυούσας διατάξεις, πλην της περιπτώσεως του άρθρ. 4 του Ν.Δ/τος περί εισπράξεως αξιών. Εις τους Ημετέρους επί της Συγκοινωνίας, Οικονομικών και Εθνικής Οικονομίας Υπουργούς ανατίθεμεν την δημοσίευσιν και εκτέλεσιν του παρόντος Δ/τος. Σελ.313 137-125 Είσπραξη αξιών 22.Γ.θ.3 22.Γ.θ.3 Είσπραξη αξιών 